b'\n_START_ARTICLE_\nDating online\n_START_SECTION_\nProbleme\n_START_PARAGRAPH_\nPot ap\xc4\x83rea o serie de nemul\xc8\x9bumiri utiliz\xc3\xa2nd serviciul de matrimoniale online. De exemplu, unele site-uri de matrimoniale nu afi\xc8\x99eaz\xc4\x83 profilurile \xc3\xaenscrise pe site, f\xc4\x83r\xc4\x83 ca utilizatorul s\xc4\x83-\xc8\x99i fac\xc4\x83 mai int\xc3\xa2i cont. A\xc8\x99adar, acesta este for\xc8\x9bat s\xc4\x83 se inscrie, ne\xc8\x99tiind ce fel de membri va g\xc4\x83si pe site-ul respectiv. Pe alte site-uri de matrimoniale, profilurile nu sunt reale, acestea sunt postate ca \xe2\x80\x9emomeal\xc4\x83\xe2\x80\x9d de c\xc4\x83tre administratorii site-ului, cu scopul de a atrage noi membri pl\xc4\x83titori._NEWLINE_Un num\xc4\x83r mare de site-uri de matrimoniale p\xc4\x83streaz\xc4\x83 profilurile online chiar dac\xc4\x83 utilizatorul nu \xc8\x99i-a mai accesat contul de foarte mult timp, gener\xc3\xa2nd astfel impresia c\xc4\x83 pe site-ul respectiv exist\xc4\x83 mai mul\xc8\x9bi membrii disponibili dec\xc3\xa2t sunt \xc3\xaen realitate. Totu\xc8\x99i, unele site-uri de matrimoniale au ca op\xc8\x9biuni de sortare alegerea utilizatorilor dup\xc4\x83 ultima dat\xc4\x83 de accesare a serviciului. In cazul site-urilor de matrimoniale care au mesagerie instant sau chat, o modalitate de verificare este de a intra \xc3\xaen dialog direct cu mai mul\xc8\x9bi utilizatori care sunt declara\xc8\x9bi on-line \xc3\xaen momentul respectiv. Daca utilizatorul ce a ini\xc8\x9biat dialogul nu prime\xc8\x99te nici un raspuns, de\xc8\x99i el a ini\xc8\x9biat un dialog politicos \xc8\x99i a \xc3\xaencercat sa comunice cu persoane care se potrivesc profilului sau, atunci acesta i\xc8\x99i poate ridica un semn de \xc3\xaentrebare privind veridicitatea profilelor respective._NEWLINE_O mare parte dintre utilizatori sunt \xe2\x80\x9eademeni\xc8\x9bi\xe2\x80\x9d pe site-urile de matrimoniale prin \xe2\x80\x9eperioada gratis\xe2\x80\x9d de utilizare a site-ului, o perioad\xc4\x83 de \xe2\x80\x9etesting\xe2\x80\x9d, lipsit\xc4\x83 de o multitudine de op\xc8\x9biuni oferite de un cont pl\xc4\x83tit (posibilitatea de a-i contacta pe ceilal\xc8\x9bi membri sau de a raspunde la mesaje)._NEWLINE_\xc3\x8en Rom\xc3\xa2nia, serviciul de matrimoniale online este, \xc3\xaen majoritatea cazurilor, gratuit._NEWLINE_Siturile gratuite de matrimoniale online sunt adesea \xc8\x9binta atacurilor de tip phishing (pentru ob\xc8\x9binerea datelor confiden\xc8\x9biale) sau spam (pentru culegerea adreselor de e-mail) datorit\xc4\x83 num\xc4\x83rului mare de utilizatori. De asemenea, acestea sunt \xc8\x9bintite \xc8\x99i de serviciile escort care \xc3\xae\xc8\x99i pot racola repede \xc8\x99i gratuit partenerii. Un alt dezavantaj ar fi reclamele abundente pe fiecare pagin\xc4\x83._NEWLINE_Siturile contra-cost de matrimoniale online au avantajul ca nu sunt \xc3\xaen\xc8\x9besate de reclame (venitul fiind asigurat din plata utilizatorilor), sunt mai rar \xc8\x9binta atacurilor amintinte (din cauza popularit\xc4\x83\xc8\x9bii sc\xc4\x83zute cauzate de plat\xc4\x83) iar siturile proasp\xc4\x83t create se folosesc de profiluri false pentru a-\xc8\x99i ca\xc8\x99tiga popularitatea (cine s-ar \xc3\xaenscrie s\xc4\x83 pl\xc4\x83teasc\xc4\x83 pe un site gol)._NEWLINE_Ambele forme de situri cu specific de dating online urmaresc c\xc3\xa2\xc8\x99tiguri financiare rapide, unele din reclamele afi\xc8\x99ate vizitatorilor iar altele direct de la ace\xc8\x99tia.'